తరంగ పరణవితన

నిషాద్ తరంగ పరణవితన,  శ్రీలంక మాజీ టెస్ట్ క్రికెట్ ఆటగాడు. ఇతడు ఓపెనింగ్ బ్యాట్స్‌మెన్ గా, ఆఫ్-బ్రేక్ బౌలర్ గా రాణించాడు. 2020 ఆగస్టులో క్రికెట్ లోని అన్ని ఫార్మాట్ల నుండి రిటైర్ అయ్యాడు.

జననం 
నిషాద్ తరంగ పరణవితన 1982, ఏప్రిల్ 15న శ్రీలంకలోని కేగల్లెలో జన్మించాడు.

దేశీయ క్రికెట్ 
2015–16 ప్రీమియర్ లీగ్ టోర్నమెంట్‌లో 10 మ్యాచ్‌లు, 17 ఇన్నింగ్స్‌లలో మొత్తం 953 పరుగులతో అత్యధిక పరుగులు చేశాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కాండీ జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం క్యాండీ జట్టులో కూడా ఎంపికయ్యాడు.

అంతర్జాతీయ క్రికెట్ 
2009 ఫిబ్రవరిలో పాకిస్తాన్‌తో జరిగిన టెస్ట్ మ్యాచ్‌లో అంతర్జాతీయ అరంగేట్రం చేశాడు. ఆ సిరీస్‌లోని రెండవ టెస్ట్ మ్యాచ్‌లో, మూడవ రోజు ఆటకు వెళుతున్నప్పుడు, పాకిస్తాన్‌లోని లాహోర్‌లో వారి జట్టు బస్సుపై ఉగ్రవాదులు దాడి చేయడంతో గాయపడిన శ్రీలంక క్రికెటర్లలో ఇతను ఒకడు.

దాడిలో తీవ్రంగా గాయపడినప్పటికీ అందునుండి కోలుకొని, పదహారు నెలల తర్వాత 2010 జూలై 18న శ్రీలంకలోని గాలేలో భారతదేశంపై తన తొలి టెస్ట్ సెంచరీని నమోదు చేశాడు.  2011 చివరిలో టెస్ట్ జట్టు నుండి తొలగించబడ్డాడు, దక్షిణాఫ్రికా పర్యటనలో శ్రీలంక మూడవ టెస్టు కోసం లహిరు తిరిమన్నెతో భర్తీ చేయబడింది.

పరణవితన టెస్టుల్లో రెండు సెంచరీలు చేశాడు. 2010 జూలైలో గాలేలో భారతదేశంపై 111 స్కోరు, రెండోది అదే నెలలో భారత శ్రీలంక పర్యటనలో జరిగిన మ్యాచ్‌లో సరిగ్గా 100 పరుగులు చేశాడు.

మూలాలు

బాహ్య లింకులు 
 

జీవిస్తున్న ప్రజలు
1982 జననాలు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు